arealtilskudd
Store norske leksikon,Teknologi og industri,Landbruk,Landbrukspolitikk
Arealtilskudd, økonomisk tilskudd til gårdsbruk fra staten som utbetales som et fastsatt beløp per dekar, uavhengig av produsert mengde. Det finnes tilskuddsordninger både for jordbruksareal og for kulturlandskap.
Hensikten er å gjøre jordbruksinntektene mindre avhengig av produsert mengde og slik gjøre intensiv produksjon, som kan være et forurensningsproblem, mindre lønnsom. Beløpets størrelse avhenger av hva som dyrkes, hvor i landet gården ligger og størrelsen på gården. Det fastsettes årlig i jordbruksoppgjøret.Areal- og kulturlandskapstillegg er en internasjonalt anerkjent form for jordbruksstøtte. EU innførte slik støtte 1992 og senket samtidig prisene på jordbruksvarene. Les mer i Store norske leksikon jordbruk i Norge Eksterne lenker Landbruksdirektoratet: Om produksjonstilskudd